CELEX: 22007D0085(01)
Language: el
Date: 2007-07-06 00:00:00
Title: Απόφαση της Μεικτής Επιτροπής του ΕΟΧ αριθ. 85/2007, της 6ης Ιουλίου 2007 , για την τροποποίηση του παραρτήματος VI (Κοινωνικές ασφαλίσεις) της συμφωνίας για τον ΕΟΧ

13.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 328/29
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   
   αριθ. 85/2007
   της 6ης Ιουλίου 2007
   για την τροποποίηση του παραρτήματος VI (Κοινωνικές ασφαλίσεις) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα VI της συμφωνίας τροποποιήθηκε με την απόφαση αριθ. 118/2006 της Μεικτής Επιτροπής ΕΟΧ της 22ας Σεπτεμβρίου 2006 (1).
            
         
               (2)
            
            
               Η απόφαση της διοικητικής επιτροπής των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων αριθ. 204, της 6ης Οκτωβρίου 2005, για τα υποδείγματα εντύπων που είναι αναγκαία για την εφαρμογή των κανονισμών (ΕΟΚ) αριθ. 1408/71 και (ΕΟΚ) αριθ. 574/72 (σειρά E 200) (2) πρέπει να ενσωματωθεί στη συμφωνία.
            
         
               (3)
            
            
               Η απόφαση της διοικητικής επιτροπής των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων αριθ. 206, της 15ης Δεκεμβρίου 2005, σχετικά με τον τρόπο λειτουργίας και τη σύνθεση της επιτροπής λογαριασμών της διοικητικής επιτροπής για την κοινωνική ασφάλιση των διακινούμενων εργαζομένων (3), πρέπει να ενσωματωθεί στη συμφωνία.
            
         
               (4)
            
            
               Οι αποφάσεις της διοικητικής επιτροπής των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων αριθ. 184 και αριθ. 188 που έχουν ενσωματωθεί στη συμφωνία αντικαθίστανται από την απόφαση αριθ. 204.
            
         
               (5)
            
            
               Οι αποφάσεις της διοικητικής επιτροπής των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων αριθ. 86 και αριθ. 159 που έχουν ενσωματωθεί στη συμφωνία αντικαθίστανται από την απόφαση αριθ. 206,
            
         ΑΠΟΦΑΣΙΖΕΙ:
   Άρθρο 1
   Το παράρτημα VI τροποποιείται ως εξής:
   
               1.
            
            
               Τα κείμενα του σημείου 3.43 (απόφαση αριθ. 158), του σημείου 3.64 (απόφαση αριθ. 188) και του σημείου 3.8 (απόφαση αριθ. 86) καταργούνται.
            
         
               2.
            
            
               Μετά το σημείο 3.78 (απόφαση αριθ. 202) προστίθενται τα ακόλουθα σημεία:
               
                           «3.79.
                        
                        
                           
                              32006 D 0613: Απόφαση αριθ. 204 της διοικητικής επιτροπής των Ευρωπαϊκών Κοινοτήτων για την κοινωνική περίθαλψη των διακινούμενων εργαζομένων, της 6ης Οκτωβρίου 2005, για τα υποδείγματα εντύπων που είναι αναγκαία για την εφαρμογή των κανονισμών (ΕΟΚ) αριθ. 1408/71 και (ΕΟΚ) αριθ. 574/72 (σειρά E 200) του Συμβουλίου (ΕΕ L 254 της 16.9.2006, σ. 1).
                        
                     
                           3.80.
                        
                        
                           
                              32006 D 0352: Απόφαση αριθ. 206 της διοικητικής επιτροπής των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων, της 15ης Δεκεμβρίου 2005, σχετικά με τον τρόπο λειτουργίας και τη σύνθεση της επιτροπής λογαριασμών της διοικητικής επιτροπής για την κοινωνική ασφάλιση των διακινούμενων εργαζομένων (ΕΕ L 130 της 18.5.2006, σ. 39).».
                        
                     
         Άρθρο 2
   Τα κείμενα των αποφάσεων αριθ. 204 και 206 στην ισλανδική και τη νορβηγική γλώσσα που δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει την 7η Ιουλίου 2007, υπό την προϋπόθεση ότι έχουν πραγματοποιηθεί προς τη Μεικτή Επιτροπή ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 6 Ιουλίου 2007.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Stefán Haukur JÓHANNESSON
         
      
   
   
      (1)  ΕΕ L 333 της 30.11.2006, σ. 42.
   
      (2)  ΕΕ L 254 της 16.9.2006, σ. 1.
   
      (3)  ΕΕ L 130 της 18.5.2006, σ. 39.
   
      (4)  Δεν έχουν αναφερθεί συνταγματικές απαιτήσεις.